projecte-aina/catalan_government_crawling huggingface dataset:
Es pal·liarà el dèficit estructural en les plantilles dels dos cossos
El Govern ha aprovat un decret llei que autoritza la creació de 750 places del cos de Mossos d'Esquadra i 250 places del cos de Bombers de la Generalitat de Catalunya aquest 2019.
Amb l'aprovació d'aquest decret, es pal·liarà el dèficit estructural en les plantilles dels dos cossos.
Les noves 750 places, sumades a les 750 que es van aprovar el 20 de desembre de 2018 i a les dels 454 nous mossos de la 32a promoció de l'Institut de Seguretat Pública de Catalunya del passat mes de juny, fan 1.954 places noves.
Les 250 places s'afegeixen a les 250 aprovades també el desembre de 2018.
Gràcies a aquestes 500 places s'assoleix un total de 2.856, que permetran cobrir les mancances estructurals que arrossega el cos, que estan recollides en el Pla estratègic 2017-2022 i que estan agreujades per l'envelliment del cos.
S'elabora un informe que detalla les accions per fer front de manera urgent a l'emergència climàtica
El Govern ha aprovat un acord on expressa el seu suport a les iniciatives ciutadanes que estan sorgint per fer front a l'emergència climàtica i en reitera el seu compromís.
D'altra banda, el Govern reconeix que l'emergència climàtica és un repte principal de país i convida tota la societat catalana a implicar-s'hi.
Finalment, l'Executiu ha acordat participar en les iniciatives de caràcter nacional i internacional en què sigui possible la seva implicació.
El Govern ha rebut l'informe del Departament de Territori i Sostenibilitat sobre el contingut del paquet de mesures urgents per fer front a l'emergència climàtica, que concreta un seguit d'accions que s'han de dur a terme després que el Govern declarés formalment l'emergència climàtica a mitjans del passat mes de maig.
El 27 de setembre està convocada una vaga global pel Clima, que es pretén que sigui la culminació d'una setmana de mobilitzacions que comencin el 20 de setembre.
A Catalunya, més d'un centenar d'organitzacions s'han adherit al "Manifest per una nova governança de la transició energètica".
Cimera catalana del canvi climàtic
D'aquí a sis mesos se celebrarà una cimera catalana del canvi climàtic per acordar un full de ruta, a curt i mig termini, que permeti afrontar les polítiques de mitigació i d'adaptació al canvi climàtic.
En el mateix termini, es constituirà la Taula social del canvi climàtic, que esdevindrà l'òrgan col·legiat que canalitzarà la participació, la informació i la consulta a les entitats i organitzacions més representatives del teixit social, econòmic i ambiental de Catalunya sobre les polítiques climàtiques.
En el segon semestre de 2019, l'Oficina Catalana del Canvi Climàtic (OCCC) iniciarà els treballs de redacció de la nova Estratègia Catalana d'Adaptació al Canvi Climàtic (ESCACC) horitzó 2021-2030, que serà l'element de planificació de les polítiques d'adaptació a partir del qual els departaments de la Generalitat, en l'àmbit de les competències respectives, han de desenvolupar els plans d'acció sectorials corresponents.
Impuls a la transició energètica i a la mitigació
Consulteu la resta d'accions previstes al document de l'acord de Govern.
Tindrà pressupost d'un milió d'euros per a quatre anys
El Consell Executiu ha aprovat la creació del I Pla d'acció de suport a les empreses destinat al foment de la igualtat de tracte i d'oportunitats de dones i homes en el treball.
El pla tindrà una vigència de 4 anys i estarà dotat de prop d'un milió d'euros.
El Govern dona així compliment a la Llei 17/2015 d'igualtat efectiva entre dones i homes, l'articulat de la qual preveu l'elaboració d'un pla d'acció amb caràcter quadriennal.
Aquest primer pla suposarà una eina més per a combatre i eradicar aquestes situacions que encara configuren el mercat de treball actual.
El document es vertebra en 4 eixos principals:
Tot i l'elevada presència de les dones al món laboral, la taxa d'ocupació femenina a Catalunya se situa gairebé 10 punts per sota de la masculina (49,5% enfront el 59,3%), diferència que es pronuncia en determinats sectors, com ara l'agricultura i la ramaderia, la metal·lúrgia, la construcció o el transport; i s'inverteix en d'altres, com ara els sectors comercial, sanitari, educació o serveis socials, en els quals predominen les dones.
Pel que fa a la bretxa salarial, actualment a Catalunya, mesurada en hores, es situa en el 23,4%.
Suposa una percepció de salari brut anual 6.462 euros per sota de la mitjana salarial masculina.
La bretxa salarial a Catalunya és del 23,4%
Treballarà contra l'antigitanisme, i millorarà la ocupabilitat i la seva inserció laboral
Està en marxa la creació de L'Institut Català del Poble Gitano amb l'aprovació de la memòria preliminar de l'Avantprojecte de llei de creació de l'Institut Català del Poble Gitano.
És una iniciativa pionera a Europa amb què es vol treballar en la difusió, la promoció i la recerca, a més, d'elaborar i proposar les directrius sobre polítiques adreçades al poble gitano.
L'institut treballarà contra l'antigitanisme, i millorarà l'ocupabilitat i la inserció laboral de la població gitana.
A més de promoure la incorporació de les dones gitanes en espais de participació i decisió.
Entre les seves funcions, també hi haurà la de recopilar informació i documentació sobre la situació actual de les persones gitanes a Catalunya.
L'any 2001 gràcies a l'aprovació de dues resolucions del Parlament de Catalunya, es va reconèixer la seva identitat i el valor de la seva cultura.
Aquest pas va impulsar quatre plans integrals del poble gitano a Catalunya que el nou institut haurà de dissenyar, coordinar, implementar i fer el seguiment.
El poble gitano, present a Catalunya des de fa més de 600 anys, encara avui és víctima de desigualtats socioeconòmiques i de discriminació.
Les darreres dades mostren que aquestes desigualtats se centren en àmbits com l'educació, la salut, l'habitatge o la feina.
Per canviar aquesta situació es defineixen polítiques públiques específiques per millorar les seves condicions de vida i equiparar el compliment dels seus drets amb la resta de la societat.
L'any 2001 es va reconèixer la seva identitat i el valor de la seva cultura
El biogàs és un gas renovable que podrà substituir el gas natural
Un consorci català produeix un nou combustible sostenible que converteix els fangs de les aigües residuals d'una depuradora en gas sintètic.
La conversió es fa en una planta que hi ha a la depuradora Riu-sec de Sabadell.
Els fangs es netegen i s'enriqueixen fins a aconseguir un gas renovable, compost gairebé únicament per metà.
L'objectiu del projecte és incorporar aquest gas a la xarxa de gas natural, ja que s'ha comprovat que ofereix unes propietats i té una qualitat compatibles amb els usos del gas natural.
A més, es fomenta l'economia circular i es redueixen les emissions de carboni, de manera que es contribueix a la reducció del canvi climàtic.
Es tracta d'un projecte impulsat per la Comunitat RIS3CAT Energia, amb la col·laboració d'altres entitats.
El nou combustible fomenta l'economia circular, redueix les emissions de carboni i contribueix a la reducció del canvi climàtic.
Farà funcionar calefaccions, serà combustible per als vehicles i produirà electricitat
Del 3 al 6 de febrer al Recinte Modernista de Sant Pau
Torna el 080 Barcelona Fashion, que fins al 6 de febrer serà al Recinte Modernista de Sant Pau.
Aquesta 25a edició del certamen accentua el seu perfil internacional i creatiu amb un cartell renovat de dissenyadors i marques i, a més, incorpora al calendari de desfilades una jornada dedicada a nous formats de presentació, el 080 Capsules Day.
Un 080 Barcelona Fashion que ret homenatge al recentment desaparegut dissenyador català Andrés Sardá en un acte que tindrà lloc el dimarts 4 de febrer a les 13.30 h a la Sala Domènech i Muntaner.
Hi participarà la seva filla Núria, amics i professionals del sector.
El certamen acollirà també una mostra retrospectiva amb els dissenys més icònics del creador.
Novetats d'aquesta nova edició:
Consulteu el programa per conèixer les activitats organitzades dins de la passarel·la i les activitats paral·leles (080 Fashion Showroom, Barcelona Fashion Summit, Showrooms, taules rodones, tallers, trobades de professionals...).
Aquesta 25a edició accentua el perfil internacional i creatiu, amb un cartell renovat de dissenyadors i marques
Programa diari, imatges, entrevistes...
Subvencions, finançament, publicacions, tràmits...
L'objectiu és que 450 empreses catalanes trobin inversors, socis o clients
ACCIÓ, l'agència per a la competitivitat de l'empresa, ha organitzat més de 1.000 reunions de negoci que se celebraran en el marc del Tech Spirit Barcelona.
En total, 450 empreses participaran en aquestes trobades amb l'objectiu de trobar inversors, socis o clients, guanyar visibilitat i obrir nous mercats internacionals.
Les 1.000 reunions es divideixen en dues activitats.
En primer lloc, ACCIÓ ha organitzat l'Open Innovation Challange, on startups catalanes i d'arreu del món proposaran les seves solucions als reptes tecnològics en els àmbits de la salut, les fintech i la connectivitat plantejats per 35 multinacionals.
D'altra banda, ACCIÓ organiza -com a node a Catalunya de la xarxa Enteprise Europe Network (EEN) de la Comissió Europea- el Brokerage Event.
Són entrevistes bilaterals de 20 minuts entre empreses, grans corporacions i centres tecnològics d'una trentena de països per explorar oportunitats de col·laboració.
Aquesta iniciativa va néixer fa dues setmanes de manera espontània després de la cancel·lació del 4YFN i el MWC i està organitzada per la Barcelona Tech City amb la col·laboració de la Generalitat de Catalunya, l'Ajuntament de Barcelona, la Mobile World Capital Barcelona, el Consorci de la Zona Franca, la Cambra de Comerç de Barcelona, el govern de l'Estat espanyol, BSM i altres institucions de l'ecosistema.
Es tracta de trobades organitzades per ACCIÓ a la casa Llotja de Mar
El termini de sol·licitud és del 19 d'agost al 15 de setembre de 2020
Els ajuts van dirigits a compensar les despeses de manteniment de les empreses i les tasques d'adequació a la situació de la COVID-19.
Quins centres s'hi poden acollir?
Els centres nàutics i d'immersió i acadèmies que estiguin inscrits als registres de la Direcció General de Pesca i Afers Marítims des d'abans del 31 de desembre de 2019 i acreditin unes pèrdues del 20% o superiors a causa de la pandèmia.
Per internet, a partir del 19 d'agost i fins el 15 de setembre de 2020.
L'import de l'ajut és de 2.500 euros com a màxim
A partir de divendres hi haurà un canvi de temps amb precipitació i un descens notable de la temperatura
El Servei Meteorològic de Catalunya informa de l'arribada d'una pertorbació divendres que, després d'uns dies de temperatura elevada, donarà lloc a un canvi destacable de la situació meteorològica.
Comportarà precipitació extensa i intensa, un descens notable de la temperatura i una entrada de vent del nord.
El pas del front deixarà precipitació localment d'intensitat forta, sovint acompanyada de tempesta i pedra, i puntualment podrà donar lloc a fenòmens de temps violent.
Posteriorment els xàfecs encara podran ser localment d'intensitat forta al quadrant nord-est.
Al llarg de l'episodi es podran acumular entorn de 80 mm de precipitació a punts de muntanya.
A més, el pas del front comportarà l'entrada de vent del nord que provocarà una davallada notable de la temperatura.
Aquesta davallada provocarà un descens de la cota de neu.
Per aquest motiu, el Servei Meteorològic de Catalunya ha emès un preavís per intensitat de pluja.
Es poden sol·licitar del 25 d'agost al 25 de setembre
Els ajuts van dirigits a les confraries de pescadors concessionàries de les llotges per pal·liar la incidència en els resultats econòmics durant l'estat d'alarma de la COVID-19.
També a contribuir al manteniment de la competitivitat i preservar els llocs de treball pesquers.
Les persones titulars d'una llotja pesquera catalana.
Quin és el termini de sol·licitud?
Del 25 d'agost al 25 de setembre de 2020.
350.000 euros per compensar el 80% de les pèrdues de recaptació de les llotges pesqueres calculades com el 4% de la facturació en primera venda durant el període del 14 de març al 21 de juny de 2020.
El tràmit només es pot fer per internet i es necessita un certificat digital de representació per signar el formulari.
L'import de la subvenció és de 350.000 euros per compensar el 80% de les seves pèrdues de recaptació
Servirà per identificar l'estratègia alimentària de Catalunya
El Govern ha aprovat la creació de la marca 'Catalunya on el menjar és cultura' per identificar l'estratègia alimentària del país amb l'objectiu de reforçar les produccions agroalimentàries i la gastronomia catalanes i dotar-les d'homogeneïtat comunicativa tant a l'interior del país com a l'exterior.
La marca està representada per la lletres CAT disposades de forma al·legòrica en un plat.
Tant la marca com l'eslògan "On el menjar és cultura" identificaran el sistema alimentari català, tant a l'interior com a l'exterior de Catalunya, en la línia del que ja fan altres països i regions de l'entorn.
Està previst que a l'exterior l'eslògan es mostri en diferents idiomes, principalment l'anglès: 'Catalunya, where food is culture".
L'objectiu és fer valdre els aliments produïts a Catalunya garantint un sistema alimentari complet, competitiu, arrelat territorialment i basat en la seva diversitat i, alhora, consolidar Catalunya com a país de referència pel prestigi del seu sistema alimentari.
El sector agroalimentari és el primer de l'economia catalana i un dels sectors exportadors més dinàmics.
Genera un volum de negoci de 38.205 milions d'euros, xifra que equival al 16,28% del PIB de Catalunya.
El sector agroalimentari és el primer de l'economia catalana i un dels sectors exportadors més dinàmics
S'incorporaran més de 3.800 professionals de diverses especialitats amb nous perfils
La Generalitat ha posat les bases del nou pla d'enfortiment i transformació de l'atenció primària amb l'objectiu de potenciar-la més enllà de l'impacte que genera la COVID-19.
Compta amb una inversió de gairebé 300 milions d'euros fins al 2022, un dels pressupostos més grans mai destinats a l'atenció primària.
El pla té vol millorar l'accessibilitat i els processos, augmentar la resolució i atendre bé la cronicitat.
Amb la incorporació de nous perfils als equips d'atenció primària es preveu una reorganització de funcions i nous processos de treball, és a dir, un canvi de model.
Això implica un increment del 17% de professionals, més de 3.800 en total, en dues vessants:
El pla també preveu invertir prop de 5,5 M€ en necessitats d'inversió tecnològica, per garantir una resposta ràpida i eficient a la ciutadania, com és millorar les centraletes, més equips per fer telemedicina, millores als programaris d'aplicacions mòbils, etc.
El Pla preveu respondre al 25% d'increment de demanda sanitària previst el proper any en aquest àmbit fonamental del sistema de salut del país
Aquests ajuts subvencionen les pèrdues econòmiques dels centres d'activitats marítimes durant l'any 2020 com a conseqüència de la crisi sanitària ocasionada per la COVID-19.
Termini de sol·licitud: del 19 d'agost al 15 de setembre de 2020.
La documentació que s'aporti per un altre canal no es tindrà en compte ni es computarà a efectes de data de presentació.
A persones físiques i jurídiques titulars de centres d'activitats marítimes (acadèmies nàutiques, centres d'immersió i centres nàutics) que justifiquin una disminució en la seva facturació per a l'any 2020 superior en un 20% respecte a la de l'any anterior.
Es redueix a la meitat el nombre de brots de toxiinfeccions alimentàries, però les causades a l'hostaleria repunten
La prevenció de l'anisakis obliga a congelar el peix
L'Agència de Salut Pública de Catalunya crearà un sistema per informar la ciutadania dels resultats dels controls oficials en matèria de seguretat alimentària que es fan als establiments alimentaris.
La iniciativa, que ja funciona a algunes ciutats com Nova York, identificarà el grau de seguretat del sector de la restauració i la hoteleria, on des de fa uns cinc anys s'està experimentant un ascens en el nombre de brots de toxiinfeccions alimentàries.
A més, Salut Pública establirà continguts estàndards de formació pels manipuladors d'aliments i impulsarà l'acreditació de formadors, combatent així la falsa creença, generada amb la desaparició del carnet de manipulador, que la formació no és necessària.
Els resultats del Pla de seguretat alimentària
A Catalunya, la política pública de seguretat alimentària està definida al Pla de seguretat alimentària de Catalunya.
L'Informe d'avaluació del Pla mostra:
Els nivells de seguretat alimentària a Catalunya es troben entre els més elevats del món i en la línia dels de la resta de països de la Unió Europea.
Establirà continguts estàndards de formació pels manipuladors d'aliments, dels quals també n'impulsarà la seva acreditació
Taronges donades al Banc dels Aliments
La jornada recorda que amb una dieta sana i sostenible s'aconseguiria la al món
L'Organització de les Nacions Unides per a l'Agricultura i l'Alimentació (FAO) promou cada 16 d'octubre, des de fa 40 anys, el Dia Internacional de l'Alimentació.
Enguany el tema de la campanya és 'Una alimentació sana per a un món amb '.
Mentre 1 de cada 10 habitants del planeta passen gana, a Occident han canviat els patrons alimentaris i en les darreres dècades han guanyat terreny el menjar ràpid i els aliments processats, que han pres el lloc a dietes basades en verdures i fruites.
De fet, cada cop es dedica menys temps a la cuina i això contribueix a fer àpats poc saludables.
El canvi en la dieta no només afecta la salut de les persones sinó que també està afectant el medi ambient i la biodiversitat.
L'ONU adverteix que per aturar el canvi climàtic s'ha reduir el consum de carn i frenar el malbaratament alimentari.
Es calcula que un terç dels aliments produïts anualment no els consumeix ningú.
En concret, a Catalunya, es llença a l'any una quantitat equivalent a les necessitats de mig milió de persones.
El Banc d'Aliments organitza el propers 22 i 23 de novembre la desena edició del Gran recapte.
L'any passat es van recollir mes de 4,3 milions de quilos d'aliments.
Mentre 800 milions de persones passen gana, uns altres 600 milions de persones són obeses
Fins al proper 27 d'octubre s'organitzen més de 250 activitats arreu del territori
La Setmana Bio arriba enguany a la setena edició i un any més s'organitzen un bon nombre d'activitats per fer conèixer les bondats dels productes ecològics.
Aquestes activitats estan organitzades per persones i entitats del sector ecològic.
Es fan xerrades divulgatives, tastos de productes, activitats infantils, visites guiades a explotacions, menús especials en restaurants...
La festa es complementa amb la Setmana Bio a l'escola, que acosta els productes ecològics tant als alumnes com a les famílies.
Un dels actes destacats és el lliurament del premi Escola, Agricultura i Alimentació Ecològica, un guardó que reconeix els projectes educatius que promouen el coneixement i els beneficis de l'agricultura ecològica.
Un sector en continu creixement
A Catalunya, el sector de l'agricultura ecològica viu un dinamisme important.
Des de l'any 1995, la superfície certificada s'ha multiplicat per 42 i ha passat de les 5.000 a les 210.000 hectàrees.
Segons les dades del Consell Català de Producció Agrària Ecològica, el nombre d'operadors de productes ecològics ha augmentat, en el mateix període, de 236 a 3.859.
En una dècada, la superfície certificada com a producció ecològica s'ha multiplicat per 42 a Catalunya
Consulta totes les activitats de la Setmana Bio 2019
Busca interpel·lar el públic urbà, ja que és el que està més allunyat del món rural
Ramaderes, pagesos, pescadors... gent del sector primari protagonitza una campanya de publicitat institucional adreçada a tota la ciutadania de Catalunya per conscienciar-los sobre la importància del sector primari en el si de l'economia i sobre la qualitat dels productes agroalimentaris produïts a Catalunya.
La campanya busca interpel·lar el públic urbà i connectar-lo amb el món rural.
Es difondrà durant les festes de Nadal mitjançant canals de televisió amb abast arreu del territori i cadenes i grups de televisió local, i també ràdios, diaris, xarxes socials i anuncis a l'exterior.
Per rodar l'espot i per a la imatge gràfica, hi han participat gent del sector, com la Glòria Juanals, una pagesa de Calonge o la Cristina Pedret, ramadera de Móra d'Ebre, totes dues integrants de l'Associació de Dones del Món Rural; Pedret, a més, és membre de l'Associació de Ramaders de Cabrum de Catalunya.
El pescador és en Josep Antoni Cruz, de Palamós.
Els productes locals i la cohesió territorial, a debat
La campanya s'emmarca en el gran debat de país que s'ha obert en el Consell Català de l'Alimentació per posar en valor els aliments produïts a Catalunya i la importància de garantir l'accés a una alimentació sana, segura i de qualitat, i també la cohesió territorial.
Estarà protagonitzada per gent del sector
Taronges donades al Banc dels Aliments
El sector amb sancions més elevades és el de les telecomunicacions
150 cellers catalans seran presents a la primera edició de la Barcelona Wine Week
Fira de Barcelona inaugura la primera edició de Barcelona Wine Week, que vol mostrar als operadors internacionals l'extensa oferta de vins de totes les denominacions d'origen de l'Estat espanyol.
La fira se celebra del 3 al 5 de febrer al pavelló 8 del recinte firal de Montjuïc.
A la fira hi seran presents 150 cellers de diferents denominacions d'origen catalanes.
L'Institut Català de la Vinya i el Vi també tindrà un espai d'atenció al visitant per mostrar la diversitat del sector vitivinícola català.
L'orientació d'aquest nou saló s'adapta molt al model vitivinícola català, el qual, des de fa anys, ha apostat clarament per les denominacions d'origen, que són la millor garantia de l'origen dels vins.
A Catalunya, hi ha una superfície de vinya de més de 50.000 hectàrees, un 30% de les quals són ecològiques.
Hi ha 800 cellers i 8.000 viticultors i viticultores.
Dona feina a més de 4.800 treballadors, però el total del sector ocupa més de 25.900 persones, ja sigui a la vinya, als cellers o al sector dels serveis.
L'any 2018, es van comercialitzar 108 milions d'ampolles de vi i 244 milions d'ampolles de cava.
S'exporten 204 milions d'ampolles de vi i cava a 140 països del món.
Els principals mercats són el Regne Unit, Alemanya i els Estats Units.
La indústria vitivinícola, amb un volum de negoci anual proper als 1.500 milions d'euros, constitueix el tercer sector agroalimentari de Catalunya.
Se celebra del 3 al 5 de febrer a Fira de Barcelona
Taronges donades al Banc dels Aliments
Desenvolupen un embalatge comestible i biodegradable per evitar l'ús de plàstic al supermercat
El Centre Català del Plàstic −Centre TECNIO que forma part de la Universitat Politècnica de Catalunya · BarcelonaTech (UPC)− i la investigadora Farayde Fakhouri han creat un envàs biodegradable, comestible i d'origen natural per al sector alimentari.
Aquest embalatge s'ha elaborat a partir de matèries primeres d'origen vegetal amb l'objectiu de fomentar l'economia circular al mateix temps que es garanteixen les propietats que protegeixen els aliments i n'allarguen la vida útil.
El projecte ha rebut el suport d'ACCIÓ, l'agència per a la competitivitat de l'empresa, mitjançant el programa TECNIOspring.
Aquest envàs sostenible prové de fonts vegetals que, combinats amb altres materials, permeten modificar la interacció de l'aliment amb l'atmosfera.
D'aquesta manera es pot allargar la vida dels aliments i s'aconsegueix un material d'envasat més sostenible, alternatiu als plàstics.
Per comprovar l'eficiència del nou material, l'equip investigador l'ha utilitzat en la cobertura de maduixes del Maresme, que han incrementat la seva resistència davant els fongs i mantingut el seu aspecte original durant més temps.
S'ha provat en maduixes del Maresme